1. Pielikums

**Tehniskā specifikācija**

(Tirgus izpēte Nr. KANDKP 2025/4)

„ Malkas sagatavošana SIA „Kandavas komunālie pakalpojumi” Zantes katlu mājai 2025./2026.gada apkures sezonā”

1. Darbu izpildes vietas un apjomi:
	1. Izpildes vieta/ Objekts: “Katlu māja”, Zantē, Zantes pagastā, Tukuma novadā
	2. Šķilas garums: 1 m (pieļaujamā novirze 20 cm)
	3. Apjoms: 900 m³
2. Kvalitātes prasības:
	1. Malkas sagatavošana: no ievestajiem kokmateriāliem Izpildītājam pieejamā ražošanas teritorijā jāsagatavo noteikta garuma malka, kurai jāatbilst šādiem kritērijiem:
		1. malka sazāģējama noteikta garuma šķilās, saskaņā ar Tehniskās specifikāciajs 1. punktu ;
		2. malkas šķilas, kuras resnākas par 25 cm/diametrā ir jāsašķeļ;
		3. sagatavotā malka kraujama pēc iespējas tuvāk katlu mājām grēdās, kuru augstums ir 2 m, atbilstoši Pasūtītāja pārstāvja norādījumiem.
3. Malkas sagatavošana jāveic 1 mēneša laikā no Līguma par kurināmās malkas sagatavošanu 2025./2026. gada apkures sezonai. Izpildītājam 5 darba dienu laikā no Līguma par kurināmās malkas sagatavošanu 2025./2026. gada apkures sezonai parakstīšanas dienas ir jāuzsāk malkas sagatavošanas darbi.
4. Pasūtītājs patur tiesības iepirkuma līguma izpildes gaitā koriģēt nepieciešamo sagatavojamās malkas apjomu, kā arī samazināt kopējo sagatavojamās malkas apjomu, proporcionāli samazinot kopējo līgumcenu.
5. Veicot malkas sagatavošanu, Izpildītājs nodrošina spēkā esošos normatīvajos regulējumos noteikto drošības tehnikas, darba aizsardzības, ugunsdrošības un citu noteikumu ievērošanu.
6. Izpildītājs apņemas visus Darbus Objektā veikt kvalitatīvi un Līgumā noteiktajos termiņos.
7. Izpildītājs bez īpaša atgādinājuma, visā Darbu izpildes laikā, kā arī pabeidzot tos, Objektā nodrošina tīrību un kārtību – savāc malkas sagatavošanas procesā radušās skaidas un koksnes atlikumus, novietojot tos Pasūtītāja norādītā vietā.
8. Bojājumi Objektā, kas nav saistīti ar Darbu izpildi, bet rodas izpildītājam veicot Darbus, Izpildītājam jānovērš par saviem līdzekļiem, to sākotnējā izskatā.